**Túra-sportkör**

Leírás: Havi rendszerességű sportkör, áltálában szombati túrákkal, **a lenti időpontokban**. Egésznapos, nagyjából 8-10 órás program, túrázás. Az első 8 alkalom időpontja fix, a kilencediknek még nincs meg a versenykiírása. Ahhoz, hogy a sportkör teljesített legyen, **maximum háromról lehet hiányozni**. (Több hiányzás esetén mindenképpen pótolni kell benti, iskolai sportkörrel.) Ha esik, ha fúj, túrázni fogunk időjárástól függetlenül.;-) Vagyis a túrázásokhoz megfelelő öltözet szükséges. A helyszínek megközelítése általában és alapértelmezésben tömegközlekedéssel fog történni, a költségeit (busz/vonatjegy) a részvevőknek kell állniuk. Viszont a járványhelyzetre tekintettel Budapestről induló túrákat is tervezek (Kevély túra, Budai kilátók, Budakeszi – Budaőrs, Észak-pesti hidak). Egyéb tervezett túrák: Rám-szakadék - Dobogókő, Holdvilág-árok, Vértes, Csobánka – Vadálló-kövek, Pilis - Pilis-tető, Dunakanyar – Nagymaros környéke, Visegrádi hegység. Két teljesen fix esemény van: 1. Laokoón életbenmaradási verseny. 2. Kinizsi 40/25.

A sportkör maximális létszáma: 20 fő

A Túra-sportkör vezetője: Szondi György

A sportkör időpontjai:

1. Szeptember 18.
2. Október 16.
3. November 6-7. Laokoón életben maradási verseny. Vasárnap héjjel 1 órától délután 18 óráig tartó pontgyűjtő (teljesítmény) túra, kb. 30 km.
4. December 11.
5. Január 29.
6. Február 26.
7. Március 19.
8. Április 9.
9. Egy május végi szombat. Kinizsi 25/40 (valószínűleg május 28.) A Kinizsi 100 kísérő versenyszámai, 25 illetve 40 km-es távval, 6 illetve 10 órás szint idővel. (Nagy hagyományú országos teljesítménytúra.)